Rješenje Suda (deseto vijeće) od 13. studenoga 2019. (zahtjevi za prethodnu odluku koje je uputio Bundesverwaltungsgericht – Njemačka) – Savezna Republika Njemačka protiv Adela Hameda (C-540/17), Amara Omara (C-541/17)
(spojeni predmeti C-540/17 i C-541/17)1
(Zahtjev za prethodnu odluku – Članak 99. Poslovnika Suda – Područje slobode, sigurnosti i pravde – Zajednički postupci za priznavanje i oduzimanje međunarodne zaštite – Direktiva 2013/32/EU – Članak 33. stavak 2. točka (a) – Odbacivanje od strane tijela države članice zahtjeva za azil kao nedopuštenog zbog prethodnog priznavanja statusa izbjeglice u drugoj državi članici – Članak 4. Povelje Europske unije o temeljnim pravima – Stvarna i utvrđena opasnost od nečovječnog ili ponižavajućeg postupanja – Životni uvjeti osoba sa statusom izbjeglice u toj drugoj državi članici)
Jezik postupka: njemački
Sud koji je uputio zahtjev
Bundesverwaltungsgericht
Stranke glavnog postupka
Tužitelj: Savezna Republika Njemačka
Tuženici: Adel Hamed (C-540/17), Amar Omar (C-541/17)
Izreka
Članak 33. stavak 2. točku (a) Direktive 2013/32/EU Europskog parlamenta i Vijeća od 26. lipnja 2013. o zajedničkim postupcima za priznavanje i oduzimanje međunarodne zaštite treba tumačiti na način da mu se protivi to da država članica iskoristi mogućnost koju daje ta odredba da odbaci zahtjev za međunarodnu zaštitu kao nedopušten iz razloga što je druga država članica podnositelju zahtjeva već priznala status izbjeglice ako očekivani životni uvjeti koje bi podnositelj zahtjeva imao kao osoba navedenog statusa u toj drugoj državi članici istoga izlažu ozbiljnoj opasnosti od nečovječnog ili ponižavajućeg postupanja u smislu članka 4. Povelje Europske unije o temeljnim pravima.
____________
1 SL C 402, 27. 11. 2017.